ବିସ୍ତାରବାଦୀ ଚୀନ୍ ଟାର୍ଗେଟରେ ଭାରତ । ସବୁବେଳେ ନିଜ ଦେଶର ପରିସୀମା ବଢ଼ାଇବା ଚକରରେ ବିସ୍ତାରବାଦୀ ଚୀନର ଟାର୍ଗେଟରେ ଭାରତ । କେଉଁଠି ପାନେ ଖାଉଛି, ତ କେଉଁଠି ଆଲୋଚନାରେ ବସୁଛି । ହେଲେ ବଦଭ୍ୟାସ ଛାଡ଼ି ପାରୁନି ଡ୍ରାଗନ୍ ।
ବେଜିଂ : ବିସ୍ତାରବାଦୀ ଚୀନ୍ ଟାର୍ଗେଟରେ ଭାରତ । ସବୁବେଳେ ନିଜ ଦେଶର ପରିସୀମା ବଢ଼ାଇବା ଚକରରେ ବିସ୍ତାରବାଦୀ ଚୀନର ଟାର୍ଗେଟରେ ଭାରତ । କେଉଁଠି ପାନେ ଖାଉଛି, ତ କେଉଁଠି ଆଲୋଚନାରେ ବସୁଛି । ହେଲେ ବଦଭ୍ୟାସ ଛାଡ଼ି ପାରୁନି ଡ୍ରାଗନ୍ । ଗତ ଅଗଷ୍ଟରେ ଚୀନ୍ ସୈନ୍ୟ ଉତ୍ତରାଖଣ୍ଡରେ ଭାରତ ସୀମା ଭିତରକୁ ପଶିଆସିଥିବା ବେଳେ, ୧୦ ଦିନ ତଳେ ଅରୁଣାଚଳ ପ୍ରଦେଶରେ ବି ସମାନ ଧରଣର କାଣ୍ଡ ଦେଖିବାକୁ ମିଳିଛି । ତେବେ ଏସବୁ ସ୍ଥାନରେ ଗଲଓ୍ୱାନ୍ ଭଳି ସ୍ଥିତି ଉପୁଜିବା ଆଗରୁ ବିବାଦର ସମାଧାନ ହୋଇଯାଇଥିଲା ଏବଂ PLA ଯବାନ ନିଜ ଦେଶକୁ ଫେରିଯାଇଥିଲେ ।
ପ୍ରକୃତ ନିୟନ୍ତ୍ରଣ ରେଖା ବା LACରେ ପୁଣି ଉତ୍ତେଜନା ମୁହାଁମୁହିଁ PLA ଓ ଭାରତୀୟ ସେନା । ୧୦ ଦିନ ତଳେ ଅରୁଣାଚଳପ୍ରଦେଶର ତଓ୍ୱାଙ୍ଗରେ ସାମ୍ନାସାମ୍ନି ହୋଇଥିଲେ ଦୁଇ ଦେଶର ସୈନ୍ୟ। ବେଶ୍ କିଛି ସମୟ ପାଇଁ ସେଠାରେ ଉତ୍ତେଜନା ଲାଗି ରହିଥିଲା । ତେବେ ସ୍ଥାନୀୟ କମାଣ୍ଡରଙ୍କ ମଧ୍ୟରେ ଆଲୋଚନା ପରେ ଉଭୟ ଦେଶର ସୈନ୍ୟ ନିଜ ନିଜ ଅଞ୍ଚଳକୁ ଫେରିଯାଇଥିଲେ । ମିଳିଥିବା ସୂଚନା ଅନୁଯାୟୀ ଶହେରୁ ଅଧିକ ଚୀନି ସୈନ୍ୟ ତଓ୍ୱାଙ୍ଗରେ ପ୍ରାୟ ୫ କିଲୋମିଟର ଭାରତୀୟ ଅଞ୍ଚଳ ମଧ୍ୟକୁ ପଶିଆସିଥିଲେ ।
ତେବେ ସୁରକ୍ଷା ଦାୟିତ୍ୱରେ ଥିବା ଆଇଟିବିପି ଯବାନ ସେମାନଙ୍କ ମୁକାବିଲା କରିଥିଲେ । ଫଳରେ ମୁହାଁମୁହିଁ ସ୍ଥିତି ସୃଷ୍ଟି ହୋଇଥିଲା । ତେବେ ସୀମାରେ ଏଧରଣର ଉତ୍ତେଜନା ହ୍ରାସ ଲାଗି ଦୁଇ ଦେଶ ମଧ୍ୟରେ ଥିବା ପୂର୍ବ ରାଜିନାମା ଅନୁଯାୟୀ ଆଲୋଚନା ପରେ ସ୍ଥିତି ଶାନ୍ତ ପଡିଥିଲା । ପାଟ୍ରୋଲିଂ ବେଳେ ଏଭଳି ଘଟଣା କିଛି ନୂଆ କଥା ନଥିଲେ ବି, ଶହେରୁ ଅଧିକ ଚୀନ ସୈନ୍ୟ ଭାରତୀୟ ଅଞ୍ଚଳରେ ପ୍ରବେଶ କରିବା ଉଦବେଗର ବିଷୟ । କାରଣ ତଓ୍ୱାଙ୍ଗକୁ ନିଜ ଅଞ୍ଚଳ ବୋଲି ଦାବି କରୁଛି ଚୀନ୍ । ଏହା ଦକ୍ଷିଣ ତିବ୍ବତର ଅଂଶ ବୋଲି ବେଜିଂ ଯୁକ୍ତି କରୁଛି ।
ଅନ୍ୟପକ୍ଷରେ ଚୀନ୍ ସୈନ୍ୟ ପୂର୍ବରୁ ବାରମ୍ବାର ଏହି ଅଞ୍ଚଳରେ ଅନୁପ୍ରବେଶ କରିବା ସହ ଭାରତ ଦ୍ୱାରା ନିର୍ମିତ ବଙ୍କର୍ ଓ ଅନ୍ୟ ଭିତ୍ତିଭୂମିକୁ ନଷ୍ଟ କରିଦେବାର ନଜିର ରହିଛି । ମାତ୍ର ଏଥର ସଜାଗ ଭାରତୀୟ ସୈନ୍ୟ ଜବାବୀ କାର୍ଯ୍ୟାନୁଷ୍ଠାନ କରିବା କାରଣରୁ ଚୀନ୍ ସୈନ୍ୟ ସେମାନଙ୍କ ଉଦ୍ଦେଶ୍ୟରେ ସଫଳ ହୋଇପାରିନଥିଲେ ।
ଗତ ଅଗଷ୍ଟ ୩୦ରେ ମଧ୍ୟ ଶହେରୁ ଅଧିକ ଚୀନି ସୈନ୍ୟ ଉତ୍ତରାଖଣ୍ଡରେ ଭାରତୀୟ ସୀମା ମଧ୍ୟକୁ ପଶି ଆସିଥିଲେ । ବାରାହୋତି ଅଞ୍ଚଳରେ ଏହି ଅନୁପ୍ରବେଶ ଘଟିଥିଲା । ଭାରତୀୟ ସୀମାର ପ୍ରାୟ ୫ କିଲୋମିଟର ଭିତରେ ପଶି ଆସିବା ସହ ଚୀନ୍ ସୈନ୍ୟ କିଛି ଘଣ୍ଟା ଧରି ସେଠାରେ ରହିଥିଲେ । ତେବେ ସୀମା ସୁରକ୍ଷା ଦାୟିତ୍ୱରେ ଥିବା ଇଣ୍ଡୋ-ତିବ୍ବେତାନ ବର୍ଡର ପୋଲିସ ଜବାବୀ କାର୍ଯ୍ୟାନୁଷ୍ଠାନ ଗ୍ରହଣ କରିବା ସହ ପାଟ୍ରୋଲିଂ ଆରମ୍ଭ କରିଥିଲେ । ଫଳରେ ଚୀନ୍ ସୈନ୍ୟ ସେଠାରୁ ପଳାଇ ଯାଇଥିଲେ ।
ତେବେ ଉଭୟ ପକ୍ଷ ମଧ୍ୟରେ କୌଣସି ମୁହାଁମୁହିଁ ସ୍ଥିତି ସୃଷ୍ଟି ହୋଇନଥିବା ବେଳେ, ଘଟଣା ସଂପର୍କରେ ସେନା ପକ୍ଷରୁ ମଧ୍ୟ କୌଣସି ସୂଚନା ଦିଆଯାଇନଥିଲା । ଅନ୍ୟପକ୍ଷରେ କେଉଁ ଅଞ୍ଚଳ କାହାର ଓ କିଏ କେତେ ଯାଏଁ ପାଟ୍ରୋଲିଂ କରିବ ସେନେଇ କୌଣସି ନିର୍ଦ୍ଦିଷ୍ଟ ଚିହ୍ନ ନଥିବାରୁ ବେଳେ ବେଳେ ଏଭଳି ସମସ୍ୟା ସୃଷ୍ଟି ହୋଇଥାଏ ବୋଲି ପ୍ରତିରକ୍ଷା ବିଶେଷଜ୍ଞ କହିଛନ୍ତି ।
ସୀମା ବିବାଦର ସମାଧାନ ଲାଗି ଆଗାମୀ ସପ୍ତାହରେ ହେବ ଦୁଇ ଦେଶର କୋର କମାଣ୍ଡରଙ୍କ ମଧ୍ୟରେ ୧୩ ପର୍ଯ୍ୟାୟ ବୈଠକ । ତେବେ ତାପୂର୍ବରୁ ଚୀନର ଏଭଳି ଅଚରଣ ସେନା ଓ ପ୍ରତିରକ୍ଷା ବିଶେଷଜ୍ଞଙ୍କୁ ବିସ୍ମିତ କରିଛି । କାରଣ ଚୀନ୍ ଶାନ୍ତିର କଥା କହୁଥିଲେ ମଧ୍ୟ ସୀମା ଭିତ୍ତିଭୂମିକୁ ସୃଦୃଢ କରିବାରେ ଲାଗିଛି । ସୀମାରେ ସୈନ୍ୟଙ୍କ ଦୀର୍ଘକାଳୀନ ରହଣୀ ଲାଗି ସ୍ଥାୟୀ ଶିବିର ସାଙ୍ଗକୁ ଏୟାରଷ୍ଟ୍ରିପ୍ ଓ ଅନ୍ୟାନ୍ୟ ଭିତ୍ତିଭୂମି ନିର୍ମାଣ କରୁଛି । ତାସହିତ ଅତ୍ୟାଧୁନିକ ଅସ୍ତ୍ରଶସ୍ତ୍ର ବି ମୁତୟନ ଜାରି ରଖିଛି । ଭାରତ ପକ୍ଷରୁ ଜବାବୀ କାର୍ଯ୍ୟାନୁଷ୍ଠାନ କରାଯାଉଥିଲେ ମଧ୍ୟ ପ୍ରକୃତରେ କଣ ଚାହୁଁଛି ଡ୍ରାଗନ ତାହା ସ୍ପଷ୍ଟ ହୋଇପାରୁନି ।
ସେପଟେ ୩୪୮୮ କିଲୋମିଟର ଦୀର୍ଘ LACରେ ଚୀନ୍ ୫୦ ହଜାର ସୈନ୍ୟ ମୁତୟନ କରିଥିବା ବେଳେ ଭାରତ ବି ସମାନ ସଂଖ୍ୟକ ସୈନ୍ୟ ମୁତୟନ ରଖିଛି । ସେହିପରି ଚୀନ୍ ଚ୍ୟାଲେଞ୍ଜର ମୁକାବିଲା ଲାଗି ଟ୍ୟାଙ୍କ, ହାଓ୍ୱିଟଜରର ତୋପ, ଅତ୍ୟାଧୁନିକ ମେସିନ ଗନ୍ ଓ ଅନ୍ୟାନ୍ୟ ଭାରି ଯୁଦ୍ଧାସ୍ତ୍ରକୁ ବି ମୁତୟନ କରାଯାଇଛି । ଚୀନ୍ ଡ୍ରୋନ୍ ବ୍ୟବହାର କରି ଭାରତୀୟ ଅଞ୍ଚଳର ଉପରେ ନଜର ରଖିବା ସହ ବେଳେ ବେଳେ ଅନୁପ୍ରବେଶ ଉଦ୍ୟମ କରୁଥିବାରୁ ଭାରତ ଇସ୍ରାଏଲଠାରୁ ଆଣିଥିବା ଅତ୍ୟାଧୁନିକ ଡ୍ରୋନକୁ ସର୍ଭେଲାନ୍ସ କାର୍ଯ୍ୟରେ ଲଗାଇଛି । ସ୍ଥଳସେନା ମୁଖ୍ୟ ଜେନେରାଲ୍ ଏମ.ଏମ୍ ନରଓ୍ୱାଣେ ମଧ୍ୟ ଗତ ସପ୍ତାହରେ ସୀମାକୁ ଯାଇ ଭାରତୀୟ ପ୍ରସ୍ତୁତିର ସମୀକ୍ଷା କରିଛନ୍ତି । ଚୀନ ସୈନ୍ୟଙ୍କ ମୁକାବିଲା ଲାଗି ଭାରତ ସଂପୂର୍ଣ୍ଣ ପ୍ରସ୍ତୁତ ରହିଛି, ତେବେ ପରବର୍ତ୍ତୀ ପର୍ଯ୍ୟାୟ ମିଲିଟାରୀସ୍ତରୀୟ କଥାବାର୍ତ୍ତା ପରେ ଶାନ୍ତି ପ୍ରକ୍ରିୟା ଆଗକୁ ବଢିବ ବୋଲି ସେ ଆଶା ପ୍ରକାଶ କରିଛନ୍ତି ।
ସୌମ୍ୟ ମୃତ୍ୟୁ ରହସ୍ୟର ପର୍ଦ୍ଦାଫାଶ କଲା କ୍ରାଇମବ୍ରାଞ୍ଚ୍ !
ଭାରତର ପ୍ରତ୍ୟେକ ସହରକୁ କାଠମାଣ୍ତୁକୁ ଗଡିବ ଟ୍ରେନ୍!
ମିଲିଟାରୀ କାର୍ଯ୍ୟାନୁଷ୍ଠାନ ଦ୍ୱାରା ସୀମା ବିବାଦର ସମାଧାନ ସମ୍ଭବ ନୁହେଁ ବୋଲି ବୁଝି ସାରିଛି ବେଜିଂ । ଏହାସତ୍ତ୍ୱେ ନିଜ ଉଗ୍ର ମନୋଭାବ ପରିବର୍ତ୍ତନ କରୁନାହିଁ । ତେବେ ଭାରତୀୟ ସୈନ୍ୟ ମଧ୍ୟ ନିଜ କଡ଼ା ଆଭିମୁଖ୍ୟରେ ଅଡି ରହିବା ସହ ଚୀନର ଯେକୌଣସି ମନ୍ଦ ପଦକ୍ଷେପ ସଜାବ ଦେବାକୁ ସର୍ବଦା ସଜାଗ ରହିଛନ୍ତି ।
IPL-୨୦୨୧ ପ୍ଲେଅଫରୁ ବାଦ ପଡ଼ିଛି ମୁମ୍ବାଇ। ଏହି ଟିମ୍ ବାଦ୍ ପଡ଼ିବା ପରେ କୋଲକାତା ଯୋଗ୍ୟତା ହାସଲ କରିଛି। ହାଇଦ୍ରାବାଦ ବିପକ୍ଷରେ ବଡ଼ ସ୍କୋର ସତ୍ତ୍ୱେ ପ୍ଲେଅଫରୁ ମୁମ୍ବାଇ ଆଉଟ ହୋଇଛି। ପୂର୍ବରୁ ଦିଲ୍ଲୀ, ଚେନ୍ନାଇ, ବାଙ୍ଗାଲୋର ଯୋଗ୍ୟତା ପାଇସାରିଛନ୍ତି।
National କାହିଁକି ଟାଟା ସନ୍ସ ହାତରୁ ଚାଲି ଯାଇଥିଲା ଏୟାର ଇଣ୍ତିଆ?
